Waqila ay akli tettaḍsaḍ fell-i! I d as-yerra ugellid... tura ad ruḥeɣ ɣer lexla ad waliɣ, ma d sseḥ i d-tenniḍ kečč ad teqleḍ d agellid nekk d akli, ma d lekdeb ad ak-gezmeɣ aqerru-k s usekkin. Yelsa ugellid tacacit-is irkeb aɛudiw-is iserreḥ-as d amecwar…mi yewweḍ ɣer lexla iwala asefsaf anect ilat, ad t-ihuz kan waḍu ad icennu: « agellid d aferḍas », « agellid d aferḍas ». Agellid yeqqel-d s axxam ikkes tacacit-is iqqim belgecrar yenna-as i wakli: « tura kečč d agellid ma d nekk d akli ».